
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 487 


1 Ιουνίου 1995 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός των ωρών εργασίας του προσωπικού της 

Εθνικής Υπηρεσίας Πληροφοριών. 1 

Καθορισμός ύψους και όρων καταβολής του ειδικού 
επιμισθίου αποσπασμένων εκπαιδευτικών στη Ρω¬ 
σία. 2 

Καθορισμός αμοιβής ιδιωτών συνεργατών - ερευνητών 
για τη συλλογή των ερωτημοτολογίων ΡΡΟϋΟΟΜ 

1993. 3 

Τροποποίηση της 2009151/810/0022/28.2.95 από¬ 
φασης με θέμα «Καθορισμός αμοιβής των ιδιωτών - 
συνεργατών που θα χρησιμοποιηθούν για τη συλ¬ 
λογή των ερωτηματολογίων ΕΒΕ-ΕΣΕΟ 1993». .. 4 

Καθορισμός επιτοκίων εντόκων γραμματίων. 5 

Διεύρυνση αντιστοιχιών για κατάταξη πτυχιούχων ΤΕΙ 

σε τμήματα ΑΕΙ. 6 

ΑντιστοΙχηση ναύλων παλαιών θέσεων πλοίων, βάσει 
της νέας κατάταξής τους, σε ΟΙΚΟΝΟΜΙΚΗ και 

ΔΙΑΚΕΚΡΙΜΕΝΗ. 7 

Ορισμός αριθμού απολυθέντων συμβασιούχων, που θα 
επαναπροσληφθούν στον Οργανισμό Υδρεύσεως 
θεσ/νίκης κατά Α* εξάμηνο του 1995, σύμφωνα με 

το άρθρο 25 του Ν. 2190/1994. 8 

Τροποποίηση συστατικής πράξης Κοινοτικής Επιχείρη¬ 
σης Ραφήνας με την επωνυμία «Κοινοτική Επιχεί¬ 
ρηση Ανάπτυξης Ραφήνας». 9 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 400/9/559721 (1) 


Καθορισμός των ωρών εργασίας του προσωπικού της 
Εθνικής Υπηρεσίας Πληροφοριών. 

ΟΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α. Του Ν. 1645/86 «Εθνική Υπηρεσία Πληροφοριών», 
β. Του Π.Δ. 360/92 «Οργανισμός της Εθνικής Υπηρε¬ 
σίας Πληροφοριών». 

2. Την ΔΑΔΠ/Γ2Γ/12991 /15.5.95 Απόφαση Υπουργού 
Προεδρίας «Καθορισμός των ωρών εργασίας των Δημο¬ 


σίων Υπηρεσιών Ν.Π.Δ.Δ. κ.λ.π.». 

3. Την από 6.6.94 πράξη Νομοθετικού Περιεχομένου 
(ΦΕΚ87/Α). 

«Καθιέρωση ωρών προσέλευσης των υπαλλήλων των 
Δημοσίων Υπηρεσιών, των Ν.Π.Δ.Δ., των ΟΤΑ, των Δημο¬ 
σίων Επιχειρήσεων και Οργανισμών των Τ ραπεζών και των 
Εμπορικών καταστημάτων στο Νομό Αττικής, κατά τη θε¬ 
ρινή περίοδο 1994». 

4. Την αριθ. 400/26/461345/23.6.94/Ζ'/5ο κοινή 
απόφαση των Υπουργών Προεδρίας της Κυβέρνησης, Πε¬ 
ριβάλλοντος Χωροταξίας, Δημοσίων Έργων και Εργασίας 
«Καθιέρωση ωρών προσέλευσης του Προσωπικού της 
Ε.Υ.Π.», σύμφωνα με την οποία η Ε.Υ.Π. εξαιρέθηκε από 
τις ρυθμίσεις του άρθρου 1 της από 6.6.94 Πράξης Νομο¬ 
θετικού Περιεχομένου (ΦΕΚ 87/Α’) και ακολούθηκε το 
ωράριο το οποίο ίσχυσε για τα Υπουργεία Εθνικής Αμυ¬ 
νας, Δημόσιας Τάξης και Εμπορικής Ναυτιλίας ήτοι 07:00 
π.μ. -14.30 μ.μ.. 

5. Την ΔΙΟΔ/Φ.62/237/6260/23.7.87 Απόφαση 
Υπουργού Προεδρίας της Κυβέρνησης (ΦΕΚ Β' 451) «Κα¬ 
θορισμός των ωρών εργασίας των Δημοσίων Υπηρεσιών, 
Ν.Π.Δ.Δ. κ.λ.π.». 

6. Την αποστολή και την ιδιαιτερότητα της εν γένει λει¬ 
τουργίας της Εθνικής Υπηρεσίας Πληροφοριών. 

7. Τη στενή συνεργασία της Ε.Υ.Π. με τα Υπουργεία 
Εθνικής Αμυνας και Δημόσιας Τάξης. 

8. Το γεγονός ότι η Εθνική Υπηρεσία Πληροφοριών συ¬ 
στεγάζεται με το Υπουργείο Δημόσιας Τάξης και το προ¬ 
σωπικό τους αλληλοεξυπηρετείται με τα υπηρεσιακά οχή¬ 
ματα. 

9. Από τις διατάξεις αυτής της απόφασης δεν προκαλεί- 
ται δαπάνη εις βάρος του Κρατικού Προϋπολογισμού, 
αποφασίζουμε: 

Η Εθνική Υπηρεσία Πληροφοριών εξαιρείται από τις 
ρυθμίσεις της ΔΑΔΠ(Γ2Γ/12991 /15.5.95 Απόφασης του 
Υπουργού Προεδρίας της Κυβέρνησης και καθορίζεται 
από 16 Μαΐου μέχρι 15 Οκτωβρίου 1995, η ώρα προσέ- 

λευσης - αποχώρησης του προσωπικού της η 07:00 π.μ. - 
14:30 μ.μ.. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 26 Μαϊου 1995 

ΟΥΠΟΥΡΓΟΣ 

ΙΩΑΝΝΗΣ ΠΟΤΤΑΚΗΣ 
-♦- 

Αριθ. 2033819/3702/0022 (2) 

Καθορισμός ύψους αι όρων καταβολής του ειδικού επιμι¬ 
σθίου αποσπασμένων εκπαιδευτικών στη Ρωσία. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

1. Του άρθρου 2 του Ν.Δ. 154/73 «περί αντικαταστά- 
σεως, συμπληρώσεως και τροποποιήσεως διατάξεων τι- 
νών του ΝΔ 695/70 περί εκπαιδεύσεως Ελληνοπαίδων 
εξωτερικού». 

2. Του άρθρου 15 του Ν. 648/77 «περί δωρεάν διαθέ- 
σεως στους σπουδαστές των ανωτέρων δημοσίων τεχνι¬ 
κών και επαγγελματικών σχολών των διδακτικών βιβλίων 
και άλλων τινών διατάξεων». 

3. Του άρθρου 23 του Ν.817/78 «περί ρυθμίσεως ενίων 
εκπαιδευτικών και εκκλησιαστικών θεμάτων σε συνδυα¬ 
σμό με τη σκοπιμότητα χορήγησης του ειδικού επιμισθίου 
από το Ελληνικό Δημόσιο στους αποσπασμένους εκπαι¬ 
δευτικούς στο εξωτερικό». 

4. Του άρθρου 64 του Ν. 1914/90 «εκσυγχρονισμός και 
ανάπτυξη του Δημοσίου τομέα και της κεφαλαιαγοράς, 
φορολογικές ρυθμίσεις και άλλες διατάξεις». 

5. Το αριθ. ΑΠΦ 1150.3/4/ΑΣ 1336/21.12.94 εμπι- 
στευτικό έγγραφο του Υπουργείου Εξωτερικών (Πρεσβεία 
της Ελλάδος στο Κίεβο). 

Ότι α) από τις διατάξεις αυτής της απόφασης προκαλεί- 
ται δαπάνη σε βάρος του κρατικού προϋπολογισμού 
ύψους 37.000.000 δρχ. περίπου για το τρέχον οικονομικό 
έτος. 

β) Για την ανωτέρω δαπάνη έχει εγγραφεί πίστωση στον 
κρατικό προϋπολογισμό έτους 1995 ύψους 
10.544.687.000 δρχ. και στον κωδικό 19 του φορέα 140. 

8. Του αριθ. 40 άρθρου του Ν. 849/78, αποφασίζουμε: 

1. Καθορίζουμε το ειδικό επιμίσθιο των αποσπασμένων 
εκπαιδευτικών στη Ρωσία από 1.1.95 στο ποσό των 2.000 
δολλαρίων ΗΠΑ κατά μήνα, το οποίο θα προκαταβάλλεται 
ανά τρίμηνο. 

Ως προς τους όρους καταβολής του ειδικόύ επιμισθίου, 
που χορηγείται από το Ελληνικό Δημόσιο στους αποσπα¬ 
σμένους εκπαιδευτικούς στην ανωτέρω χώρα, ισχύουν τα 
οριζόμενα στην αριθ. 2032205/3742/0022/20.5.93 από¬ 
φασή μας (ΦΕΚ 394, τΒ728.5.93). 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαίου 1995 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

ΙΩΑΝΝΗΣ ΠΟΤΤΑΚΗΣ Α. ΠΑΠΑΔΟΠΟΥΛΟΣ 

ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Γ. ΠΑΠΑΝΔΡΕΟΥ 
-♦- 

Αριθ. 2028145/3040/0022 (3) 

Καθορισμός αμοιβής ιδιωτών συνεργατών - ερευνητών 

για τη συλλογή των ερωτηματολογίων ΡΒΟΩΟΟΜ 

1993. 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του Ν.Δ. 3627/56 «περί Οργανώσεως της ΕΓΥΕ» του 
Π.Δ. 532/91 «Οργανισμός Γ.Γ. ΕΣΥΕ» και του Π.Δ. 
1143/80 «Οργανισμός της ΕΣΥΕ». 

β. του άρθρου 35 του Ν. 992/79 «περί οργανώσεως των 
Διοικητικών Υπηρεσιών κλπ». 

γ. του Ν. 1558/85 «Κυβέρνηση και Κυβερνητικά Όρ¬ 
γανα». 

2. Την 18911/Β1638/9.9.93 κοινή Υπουργική Από¬ 
φαση με θέμα. 

«Ανάθεση στη Γ.Γ. ΕΣΥΕ της διενέργειας της ετήσιας 
έρευνας ΡΒΟΟΟΟΜ». 

3. Την 2293/Α897/1.2.1995 απόφαση με θέμα 
«Έγκριση χρησιμοποίησης ιδιωτών συνεργατών - ερευνη¬ 
τών για τη συλλογή των ερωτηματολογίων ΡΒΟϋΟΟΜ 
1993, όπως τροποποιήθηκε με την 7850/3260/13.4.95 
όμοια απόφαση. 

4. Τον Κοινοτικό Κανονισμό 3924/91 ΕΟΚ για τη διε¬ 
νέργεια της ετήσιας Κοινοτικής Έρευνας ΡΒΟϋΟΟΜ. 

5. Το γεγονός ότι: 

Από τις διατάξεις της απόφασης αυτής προκαλείται δα¬ 
πάνη σε βάρος του Κρατικού Προϋπολογισμού της Γ.Γ. 
ΕΣΥΕ Ειδ. Φορέα 13 - 610 και στον ΚΑΕ 5332 «κάθε εί¬ 
δους δαπάνη προπαρασκευής, οργάνωσης και εκτέλεσης 
προγραμμάτων απογραφών και επεξεργασίας των στοι¬ 
χείων τους, που απορρέουν από την εφαρμογή του ενταγ- 
μένου στο κοινοτικό πλαίσιο στήριξης προγράμματος δρά¬ 
σης των περιφερειακών στατιστικών της Ελλάδος», ύψους 
επτά εκατομμυρίων πεντακοσίων χιλιάδων (7.500.000) 
δραχμών για το τρέχον οικονομικό έτος 1995 και για την 
ανωτέρω δαπάνη έχει εγγράφει πίστωση στον κρατικό 
προϋπολογισμό. 

6. Σχετική εισήγηση της Δ/νσης Βιομηχανίας και Εξωτε¬ 
ρικού Εμπορίου, αποφασίζουμε: 

1. Καθορίζουμε την αμοιβή των ιδιωτών συνεργατών - 
ερευνητών που θα εργαστούν κατά το χρονικό διάστημα 
από 1.4.95 - 31.5.1995 για τη συλλογή των ερωτηματο¬ 
λογίων ΡΒΟΩΟΟΜ 1993, σε δύο χιλιάδες πεντακόσιες 
(2.500) δραχμές για κάθε σωστά συμπληρωμένο ερωτη¬ 
ματολόγιο. 

2. Για την αμοιβή των παραπάνω θα καταρτίζονται κατα¬ 
στάσεις στις οποίες θα αναφέρονται εκτός από το ονομα- 

τεπώνυμο του δικαιούχου, και ο αριθμός των δελτίων που 
έχει συλλέξει και ορθά συμπληρώσει. 

Οι καταστάσεις αυτές θα ελέγχονται, θα βεβαιώνονται 
και θα υπογράφονται για τους μεν απασχολούμενους στην 
περιοχή Αττικής από την Προϊσταμένη του Τμήματος Στα¬ 
τιστικών Βιομηχανικών Προϊόντων και Πρώτων Υλών, θα 
θεωρούνται από τον Προϊστάμενο της Δ/νσης Βιομηχα¬ 
νίας και Εξωτερικού Εμπορίου και θα αποστέλλονται στο 
Τμήμα Εκκαθάρισης Αποδοχών της Δ/νσης Οικονομικής 
Διοίκησης, το οποίο θα είναι υπεύθυνο για την αμοιβή των 
δικαιούχων. 

Για τους απασχολούμενους στην περιοχή Θεσσαλονί¬ 
κης οι παραπάνω καταστάσεις θα ελέγχονται και θα υπο¬ 
γράφονται από την Προϊσταμένη της Δ/νσης Υ.Σ.Ν Θεσ¬ 
σαλονίκης, η οποία θα είναι υπεύθυνη για την πληρωμή. 

3. Ο ορισμός των ιδιωτών συνεργατών - ερευνητών θα 
γίνει με απόφαση της Γενικής Γραμματέα ΕΣΥΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαΐου 1995 

01 ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΑΛΕΞ. ΠΑΠΑΔΟΠΟΥΛΟΣ 

-φ- 

-♦- 

Αριθ. 2024970/2676/0022 (4) 

Τροποποίηση της 2009151/810/0022/28.2.95 απόφα¬ 
σης με θέμα «Καθορισμός αμοιβής των ιδιωτών - συ¬ 
νεργατών που θα χρησιμοποιηθούν για τη συλλογή των 
ερωτηματολογίων ΕΒΕ - ΕΣΕΟ 1993». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του Ν.Δ. 3627/56 «περί Οργανώσεως της ΕΣΥΕ» του 
Π.Δ. 1143/1980 «περί Οργανισμού της ΕΣΥΕ» και του 
Π.Δ. 532/31.12.91 «Οργανισμός της Γ.Γ. ΕΣΥΕ». 

β) Του άρθρου 35, του Ν. 992/79 περί Οργανώσεως 
των Διοικητικών Υπηρεσιών δια την εφαρμηγήν της συν¬ 
θήκης προσχωρήσεως της Ελλάδος εις τας Ευρωπαϊκάς 
Κοινότητας και ρυθμίσεως συναφών θεσμικών και οργα¬ 
νωτικών θεμάτων». 

γ) Του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα», το οποίο προστέθηκε με το άρθρο 
27 του Ν. 2081/92. 

δ) Του άρθρου 40 του Ν. 849/78 «Περί παροχής κινή¬ 
τρων κ.λ.π». 

2. Την απόφαση αριθμ. 4785/Β574/2.3.92 περί ανάθε¬ 
σης στη Γ.Γ. ΕΣΥΕ της διενέργειας της ετήσιας Έρευνας 
Βιομηχανίας ΕΒΕ και ΕΣΕΟ 1993. 

3. Τον Κοινοτικό Κανονισμό 64/475/ΕΕΟ και 72/221/ 
ΕΕΟ για τη διενέργεια της ΕΒΕ και ΕΣΕΟ. 

4. Την απόφαση αριθμ. 6665/2885/29.3.95 με θέμα: 
«Τροποποίηση της 1703/481/24.1.95 απόφασης με 
θέμα «Έγκριση χρησιμοποίησης ιδιωτών ερευνητών - συ¬ 
νεργατών για τη συλλογή των ερωτηματολογίων ΕΒΕ - 
ΕΣΣΕΟ 1993». 

5. Την έγκριση διενέργειας της ετήσιας Στατιστικής 
Έρευνας (ΕΣΕΟ) και της ετήσιας Βιομηχανικής Έρευνας 


(ΕΒΕ) 23625/Β/2630/11.12.92. 

6. Σχετική εισήγηση της Δ/νσης Βιομηχανίας και Εξωτε¬ 
ρικού Εμπορίου της Γ.Γ. ΕΣΥΕ. 

7. Την απόφαση αριθμ. 2009151/810/28.2.95 με θέμα 
«Καθορισμός αμοιβής των ιδιωτών - συνεργατών που θα 
χρησιμοποιηθούν για τη συλλογή των ερωτηματολογίων 
ΕΒΕ-ΕΣΕΟ 1993». 

8. Το γεγονός ότι: 

Από τις διατάξεις αυτής της απόφασης προκαλείται δα¬ 
πάνη σε βάρος του κρατικού προϋπολογισμού της Γ.Γ. 
ΕΣΥΕ (ειδ. φορέα 13 - 610 και του ΚΑΕ 5332), ύψους 
τριάντα εκατομμυρίων (30.000.000) δρχ. για το τρέχον οι¬ 
κονομικό έτος 1995. 

Η ανωτέρω δαπάνη θα καλυφθεί από το επιχειρηματικό 
πρόγραμμα «Κλεισθένης» για την αναδιοργάνωση της Δη¬ 
μόσιας Διοίκησης που χρηματοδοτείται κατά 50% από την 
ΕΟΚ, αποφασίζουμε: 

1. Τροποποιούμε την 2009151/810/0022/28.2.1995 
απόφαση με θέμα «Καθορισμός αμοιβής των ιδιωτών - 
συνεργατών που θα χρησιμοποιηθούν για τη συλλογή των 
ερωτηματολογίων ΕΒΕ - ΕΣΕΟ 1993» και ορίζουμε ότι, οι 
ιδιώτες - συνεργάτες θα εργαστούν από 1.4.95 έως 
31.5.95 αντί του διαστήματος 1.1.95 έως 31.3.1995 που 
οριζόταν στην υπό τροποποίηση απόφαση. 

2. Κατά τα λοιπά ισχύει ως έχει η 2009151/810/0022 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μαΐου 1995 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΑΛΕΞ. ΠΑΠΑΔΟΠΟΥΛΟΣ 
-*- 

Αριθ. 2033826/4581/0023 (5) 

Καθορισμός επιτοκίων εντόκων γραμματίων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/57 
«Περί εκδόσεως εντόκων γραμματίων». 

2. Τις διατάξεις των άρθρων 1 και 4 του Ν. 1266/1982 
«Περί οργάνων ασκήσεως της νομισματικής πιστωτικής 
και συναλλαγματικής πολιτικής και άλλων διατάξεων». 

3. Τις προηγούμενες αποφάσεις του Υπουργού Οικονο¬ 
μικών αριθμ. 2026356/3648/0023/25.4.1995 και 
2030061/4055/0023 «Καθορισμός Επιτοκίων εντόκων 
γραμματίων». 

4. Το άρθρο 12 του Ν. 2074/92 (ΦΕΚ 128/31.7.92). 

5. Την κοινή απόφαση Πρωθυπουργού και Υπουργού 
Οικονομικών αριθμ. 1026431 /268/0006Α (ΦΕΚ 154/Β/ 
7.3.1994) «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών», αποφασίζουμε: 

1. Ορίζουμε τα επιτόκια των εντόκων γραμματίων Ν.Δ. 
3745/57 που θα εκδοθούν ή θα ανανεωθούν από 26 
Μαΐου 1995 ως εξής: 

14,75% για τα έντοκα γραμμάτια, τρίμηνης διάρκειας. 

15,50% για τα έντοκα γραμμάτια, εξάμηνης διάρκειας. 

16,00% για τα έντοκα γραμμάτια, ετήσιας διάρκειας. 

2. Επίσης για τα άληκτα έντοκα γραμμάτια και για το 
χρονικό διάστημα από την πιο πάνω ημερομηνία 

(26.5.1995) μέχρι και τη λήξη τους ισχύουν οι αποφάσεις 
μας βάσει των οποίων έγινε η έκδοσή τους. 

3. Κάλυψη δαπάνης 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού οικ. 
έτους 1995. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μαΐου 1995 

Ο ΥΦΥΠΟΥΡΓΟΣ 

ΝΙΚΟΛΑΟΣ ΚΥΡΙΑΖΙΔΗΣ 
-♦- 

Αριθ. Φ2/Β3/4478 (6) 

Διεύρυνση αντιστοιχιών για κατάταξη πτυχιούχων ΤΕΙ σε 
τμήματα ΑΕΙ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 4 παρ. 4 του Ν. 1865/89 
«Μετεγγραφές φοιτητών και σπουδαστών εσωτερικού - 
εξωτερικού, και κατατάξεις πτυχιούχων στα Ανώτατα και 
στα Τεχνολογικά Εκπαιδευτικά Ιδρύματα και άλλες διατά¬ 
ξεις» (Α’ 210). 

2. Τις διατάξεις του άρθρου 1 παρ. 5 του Ν. 2233/94 
«Ρύθμιση θεμάτων εξετάσεων μετεγγραφών φοιτητών 
εξωτερικού και άλλες διατάξεις» (Α' 141). 

3. Την αρ. Φ2/Β3/2642/26.7.94 Υ.Α. «Κατάταξη πτυ¬ 
χιούχων ΤΕΙ, ΚΑΤΕΕ και άλλων ανώτερων Σχολών υπερ- 
διετούς κύκλου σπουδών στα ΤΕΙ» (Β’ 580). 

4. Τη γνώμη των οικείων Τμημάτων των ΑΕΙ για τον κα¬ 
θορισμό αντιστοιχίας και συνάφειας σπουδών. 

5. Την αριθ. Η/5615/1994 κοινή απόφαση του Πρωθυ¬ 
πουργού και του Υπουργού Εθνικής Παιδείας και θρη¬ 
σκευμάτων, για τη μεταβίβαση αρμοδιοτήτων, αποφασί¬ 
ζουμε: 

Συμπληρώνουμε την αριθμ. Φ2/Β3/2642/26.7.94 
Υπουργική Απόφαση (Β' 580), διευρύνοντας την αντιστοι¬ 
χία και συνάφεια ειδικοτήτων των πτυχιούχων ΤΕΙ, για κα¬ 
τάταξη στο Γ εξάμηνο σπουδών τμημάτων ΑΕΙ, ως ακο¬ 
λούθως: 

Οι πτυχιούχοι ΤΕΙ: 

1. Τμήματος Επισκεπτών (τριών) Υγείας μπορούν να κα¬ 
τατάσσονται στο τμήμα: Ψυχολογίας του Αριστοτελείου 
ΓΊαν/μίου θεσ/κης. 

2. Τμήματος Αισθητικής μπορούν να κατατάσσονται στα 
τμήματα: 

- Ιατρικής του Δημοκριτείου Παν/μίου Θράκης 

- Παιδαγωγικό Δημοτικής Εκπ/σης του Παν/μίου Πατρών 

- Παιδαγωγικό Δημοτικής Εκπ/σης του Παν/μίου Ιωαννί- 
νων 

- Παιδαγωγικό Δημοτικής Εκπ/σης του Παν/μίου Αθηνών 

3. Τμήματος Φωτογραφίας μπορούν να κατατάσσονται 
στο τμήμα Αρχιτεκτόνων της Πολυτεχνικής Σχολής του 
Αριστοτελείου Παν/μίου θεσ/κης. 

4. Τμήματος Δημόσιας Υγιεινής μπορούν να κατατάσ¬ 
σονται στα τμήματα: 

- Κτηνιατρικής του Αριστοτελείου Παν/μίου θεσ/κης 

- ΤΕΦΑΑ του Δημοκριτείου Παν/μίου Θράκης 

5. Τμήματος Διοίκησης Επιχειρήσεων ή 

- Εμπορίας και Διαφήμισης (ΜΑΒΚΕΤΙΝΘ) ή 


- Λογιστικής, μπορούν να κατατάσσονται στα τμήματα: 

- Οικιακής Οικονομίας του Χαροκοπείου Παν/μίου 
-Παιδαγωγικό Δημοτικής Εκπ/σης του Παν/μίου Αθη¬ 
νών. 

6. Από όλα τα τμήματα της Σχολής Τεχνολογίας Τροφί¬ 
μων και Διατροφής μπορούν να κατάσσονται στα τμήματα: 

Παιδαγωγικό Δημοτικής Εκπ/σης Παν/μίου Πατρών 
Παιδαγωγικό Δημοτικής Εκπ/σης Παν/μίου Ιωαννίνων 

7. Τμήματος Νοσηλευτικής μπορούν να κατατάσσονται 
στα Τμήματα: 

- Παιδαγωγικό Δημοτικής Εκπ/σης Παν/μίου Πατρών 

- Παιδαγωγικό Δημοτικής Εκπ/σης του Παν/μίου Ιωαννί¬ 
νων 

- Παιδαγωγικό Νηπιαγωγών του Παν/μίου Κρήτης 

- Παιδαγωγικό Νηπιαγωγών του Παν/μίου Αθηνών 

8. Τμήματος Μαιευτικής μπορούν να κατατάσσονται 
στα Τμήματα: 

- Παιδαγωγικό Δημοτικής Εκπ/σης Παν/μίου Πατρών 

- Παιδαγωγικό Δημοτικής Εκπ/σης Παν/μίου Ιωαννίνων 

- Παιδαγωγικό Δημοτικής Εκπ/σης Παν/μίου Αθηνών 

- Παιδαγωγικό Νηπιαγωγών Παν/μίου Κρήτης 

- θεολογίας Νηπιαγωγών Παν/μίου θεσ/κης. 

9. Οι πτυχιουχοι της Ανώτερης Δημόσιας Σχολής Εμπο¬ 
ρικού Ναυτικού - Δοκίμου Αξιωματικού Μηχανής μπορούν 
να κατατάσσονται στο τμήμα: 

- Επιστήμης Φυσικής Αγωγής και Αθλητισμού του Δημο- 
κριτείου Πανεπιστημίου Θράκης. 

10. Όλα τα τμήματα ΤΕΙ μπορούν να κατατάσσονται στο 
τμήμα: 

- Γερμανικής Γλώσσας και Φιλολογίας του Παν/μίου Αθη¬ 
νών. 

Από τις διατάξεις της απόφασης αυτής δεν προκαλείται 
δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαΐου 1995 

Η ΥΦΥΠΟΥΡΓΟΣ 

ΕΛΕΝΗ ΣΤΕΦΑΝΟΥ 
-♦—- 

Αριθ. 1321.1-Β7101/95 (7) 

Αντιστοίχηση ναύλων παλαιών θέσεων πλοίων, βάσει της 
νέας κατάταξής τους, σε ΟΙΚΟΝΟΜΙΚΗ και ΔΙΑΚΕΚΡΙ¬ 
ΜΕΝΗ. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις του άρθρ. 178 παρ. 2 του ΝΔ 187/73 
(ΦΕΚ 261-Α’), περί «Κώδικος Δημοσίου Ναυτικού Δι¬ 
καίου». 

β) Το αριθμ. 07/26.5.95 πρακτικό της «Γνωμοδοτικής 
επιτροπής Ακτοπλοϊκών Συγκοινωνιών». 

γ) Την αριθμ 092/15.2.95 Γνωμοδότηση Γ τμήματος 
του «Ν.Σ.Κ» σε συνδυασμό με το γεγονός ότι από την πα¬ 
ρούσα Απόφαση δεν επέρχεται οποιαδήποτε αναμόρ¬ 
φωση ή μεταβολή, του ισχύοντος ναυλολογίου, αλλά αντι- 
στοίχηση των υφισταμένων ναύλων βάσει του νέου «Κανο¬ 
νισμού Ενδιαίτησης Επιβατών» (ΠΔ 101/95). 

δ) Το άρθρο 29 - α' του Ν. 1558/85 (όπως συμπληρώ¬ 
θηκε με το άρθρ. 27 του Ν. 2081/92) και το γεγονός ότι 
από τις διατάξεις της Απόφασής μας αυτής δεν προκαλεί- 
ται δαπάνη σε βάρος του Κρατικού Προϋπολογισμού, απο- 

φασίζουμε: 

1. Στά Ε/Γ-Α/Κ πλοία, που προσαρμόζονται με τις απαι¬ 
τήσεις του Π.Δ/τος 101/24.3.95 για το νέο «Κανονισμό 
Ενδιαίτησης Επιβατών» (ΦΕΚ 61-Α) εξακολουθεί να 
εφαρμόζεται το ισχύον σήμερα ναυλολόγιο, με την ακό¬ 
λουθη κατά θέση αντιστοίχηση ναύλων: 

α) Ως βασικός ναύλος «ΟΙΚΟΝΟΜΙΚΗΣ ΘΕΣΗΣ» (Σαλό¬ 
νι/Κατάστρωμα) θα καταβάλλεται ο αντίστοιχος ισχύων 
ναύλος ΤΡΙΤΗΣ (Γ) θέσης. 

β) Ως βασικός ναύλος «ΔΙΑΚΕΚΡΙΜΕΝΗΣ ΘΕΣΗΣ» (Σα¬ 
λόνι, με κλίνη σε καμπίνα «Β» για όσα πλοία υποχρεούνται 
να διαθέτουν), θα καταβάλλεται ο αντίστοιχος ισχύων ναύ¬ 
λος ΔΕΥΤΕΡΗΣ (Β') ΘΕΣΗΣ. 

γ) Επιβάτες των ανωτέρω θέσεων, εφόσον επιθυμούν 
(προαιρετικά) κλίνη, είτε σε «ΥΠΝΩΤΗΡΙΟ» για την Οικο¬ 
νομική θέση, είτε σε καμπίνα κατηγορίας «ΑΒ» για τη Δια¬ 
κεκριμένη, θα καταβάλλουν τον προβλεπόμενο ναύλο της 
θέσης τους, προσαυξημένο κατά είκοσι τοις εκατό (20%). 

δ) Επιβάτες Διακεριμένης θέσης, που επιθυμούν κα¬ 
μπίνα κατηγορίας «Α» θα καταβάλλουν ναύλο, που διαμορ¬ 
φώνεται ελεύθερα από τις πλοιοκτήτριες εταιρείες, σε 
ύψος μέχρι και τετραπλάσιο του αντιστοίχου της Οικονο¬ 
μικής θέσης. 

ε) Για πλοία που εκτελούν πλόες κατηγοριών, Γ - Δ' - Ε' 
- ΣΤ’, ο ναύλος Διακεκριμένης θέσης (άνευ κλίνης), μπο¬ 
ρεί να διαμορφώνεται ελεύθερα από τις πλοιοκτήτριες 
εταιρείες, πέραν του ως άνω καθορισμένου ελάχιστου 
ύψους (της περίπτωσης β’) και μέχρι το διπλάσιο του αντι¬ 
στοίχου ναύλου της οικονομικής θέσης. 

2. Κάθε προγενέστερη σχετική ρύθμιση παύει να ισχύει 
από ενάρξεως εφαρμογής της παρούσας. 

Η παρούσα να δημοσιευθεί στην Εφημερίδα της Κυβερ- 
νήσεως. 

Πειραιάς, 29 Μαΐου 1995 

Ο ΥΠΟΥΡΓΟΣ 

ΓΕΩΡΓΙΟΣ ΚΑΤΣΙΦΑΡΑΣ 

-Φ- 

Αριθ. 935 (8) 

Ορισμός αριθμού απολυθέντων συμβασιούχων, που θα 
επαναπροσληφθούν στον Οργανισμό Υδρεύσεως θεσ/ 
νίκης κατά Α' εξάμηνο του 1995, σύμφωνα με το άρθρο 
25 τουΝ. 2190/1994. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΜΑΚΕΔΟΝΙΑΣ ΘΡΑΚΗΣ 

Έχοντας υπόψη: 

1. Τις διατάξεις: 

Των Π.Δ/των 358/1986 (ΦΕΚ 158Α), 92/1983 (ΦΕΚ 
51 Α’) και 492/1988 (ΦΕΚ 224) για τις αρμοδιότητες και 
τον Οργανισμό του Υπουργείου Βόρειας Ελλάδας αντί¬ 
στοιχα. 

Του άρθρου 25 παρ. 10 του Ν. 2190/1994 (ΦΕΚ 28Α) 
«Σύσταση ανεξάρτητης αρχής για την επιλογή προσωπι¬ 
κού και ρύθμιση θεμάτων Διοίκησης». 

2. Τις αποφάσεις: 

Υ 704/19.8.1988 (ΦΕΚ 575 Β') του Πρωθυπουργού για 
τη μετονομασία του Υπουργείου Βόρειας Ελλάδας σε 
Υπουργείο Μακεδονίας-θράκης. 

3714/15.9.1994 (ΦΕΚ 767 τ.Β’) κοινή Υπουργική από¬ 
φαση των Υπουργών Προεδρίας της Κυβέρνησης, Οικο¬ 
νομικών και Μακεδονίας-θράκης. 

«Καθορισμός αριθμού επαναπροσλαμβανομένων στον 


Οργανισμό Υδρεύσεως Θεσσαλονίκης (Ο.Υ.Θ.), σύμφωνα 
με τις διατάξεις του άρθρου 25 του Ν. 2190/1994. 

3. Το αριθ. 7381/29.11.1994 έγγραφο του Οργανισμού 
Υδρεύσεως Θεσσαλονίκης. 

4. Το γεγονός ότι από τις διατάξεις της απόφασης αυτής 
προκαλείται δαπάνη το ύψος της οποίας θα ανέλθει στο 
ποσό των 13.548.691 δρχ. για το έτος 1995, και στο ύψος 
των 29.181.802 δρχ. περίπου για το 1996, και είναι εγγε¬ 
γραμμένη στους ΚΑ 211, 212, 226, 232, 236, 237, 251 
και 259 του προϋπολογισμού του ΟΎ.Θ., αποφασίζουμε: 

Ορίζουμε τον αριθμό των απολυθέντων συμβασιούχων 
κατά τις διατάξεις των αρθρ. 44 του Ν. 1882/1990 που θα 
επαναπροσληφθούν στον Οργανισμό Υδρεύσεωρς θεσ/ 
νίκης κατά το Α' εξάμηνο του 1995, σύμφωνα με το άρθρο 
25 του Ν. 2190/1994, ως εξής: 


1 . 

Εργοδηγοί Μηχ/γοι - Ηλ/γοι 

2 

2. 

Μηχανοτεχνίτης 

1 

3. 

Οδηγός Αυτοκινήτου 

1 

4. 

Φύλακες 

2 

5. 

Εργάτες 

4 


Σύνολο 

ΤΟ 


Η παρούσα να δημοσιευθεί στην Εφημερίδα της Κυβερ- 
νήσεως. 

Θεσσαλονίκη 17 Μαρτίου 1995 

01 ΥΠΟΥΡΓΟΙ 

ΟΙΚΟΝΟΜΙΚΟΝ ΜΑΚΕΔΟΝΙΑΣ ΘΡΑΚΗΣ 

ΑΛΕΞ. ΠΑΠΑΔΟΠΟΥΛΟΣ ΚΩΝ. ΤΡΙΑΡΙΛΗΣ 

-Φ- 

Αριθ. 15432 (9) 

Τροποποίηση συστατικής πράξης Κοινοτικής Επιχείρησης 

Ραφήνας με την επωνυμία «Κοινοτική Επιχείρηση Ανά¬ 
πτυξης Ραφήνας». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις των άρθρων 260 έως 267, 270, 274 & 
287 του Π. Δ/τος 323/89 (Δ.Κ.Κ.) όπως τροποποιήθηκαν 
με τις όμοιες του άρθρου 11 παρ. 2 και 4 του Ν. 2130/93. 

2. Την 32194/12.12.89 απόφαση του Νομ. Ανατ. Αττι¬ 
κής με την οποία συστάθηκε Κοινοτική Επιχείρηση στην 
Κοινότητα Ραφήνας με την επωνυμία «Κοινοτική Επιχεί¬ 
ρηση Ανάπτυξης Ραφήνας». 

3. Τις διατάξεις του άρθρου μόνον του Π. Δ/τος 250/89 
(ΦΕΚ 118/89 Α.Α.) «Μεταβίβαση αρμοδιοτήτων του 
Υπουργού Εσωτερικών στους Νομάρχες». 

4. Τις ρυθμίσεις του άρθρου 29Α του Ν. 1558/85 που 
προστέθηκε με το άρθρ. 27 του Ν. 2081/92 σχετικά με 
την υποχρέωση αναγραφής κάλυψης δαπάνης που συνε¬ 
πάγεται η έκδοση κάθε κανονιστικής διάταξης. 

5. Την αριθ. 41 /95 απόφαση Δημοτ. Συμβουλίου Ραφή¬ 
νας, αποφασίζουμε: 

Τροποποιούμε την 32194/89 απόφαση του Νομάρχη 
Ανατ. Αττικής που αφορούσε την σύσταση της ΚΈ.Α.Ρ. 
ως εξής: 

1) Η επωνυμία της Επιχείρησης μετατρέπεται σε «Δη¬ 
μοτική Επιχείρηση Ανάπτυξης Δήμου Ραφήνας 
Δ.Ε.Α.Ρ.». 

2) Η λειτουργία της Δ.Ε.Α.Ρ. θα είναι σύμφωνη με τις 
διατάξεις των άρθρων 260 έως 267, 270, 274 και 287 του 
Δ.Κ.Κ. (Π.Δ. 323/89) του άρθρου 11 του Ν. 2130/93 και 
του Ν. 1558/85 όπως συμπληρώθηκαν με τις όμοιες του 
άρθρου 27τουΝ. 2081/92. 

3) Το άρθρο 2 τροποποιείται ως εξής: 

Σκοπός: Σκοπός της Επιχείρησης είναι η οικονομική, 
τουριστική, κοινωνική και πολιτιστική ανάπτυξη της πόλης 
και της ευρύτερης περιοχής με την εκτέλεση ανάλογων 
έργων υποδομής και την οικονομική εκμετάλλευση των 
έργων αυτών, η παραγωγή αγαθών και υπηρεσιών που 
έχουν σκοπό την εξυπηρέτηση του κοινού και η ανάπτυξη 
δραστηριοτήτων για την πραγματοποίηση εσόδων. 

Ο γενικός αυτός σκοπός εξειδικεύεται σε καταστατι¬ 
κούς σκοπούς οι οποίοι είναι: 
α) Η στήριξη του Δήμου στο αναπτυξιακό του έργου, 
β) Η κατασκευή και συντήρηση έργων υποδομής στην 
περιοχή του Δήμου. 

γ) Η ανάληψη παρόμοιων έργων σε άλλους Δήμους και 
Κοινότητες. 

δ) Η ανάληψη, η εκτέλεση και η διαχείριση έργων οικι¬ 
στικής ανάπλασης και ανάπτυξης καθώς και η συμμετοχή 
σε εταιρεία μικτής οικονομίας, για την οικιστική ανάπτυξη 
περιοχών που πρόκειται να ενταχθούν στο σχέδιο πόλης, 
έργα τα οποία θα εκτελέσει η Επιχείρηση. 

ε) Η ανάληψη εργολαβιών για την κατασκευή κατοικιών 
στα πλαίσια ενός κοινωνικού στεγαστικού προγράμμα¬ 
τος. 

στ) Η κατασκευή τεχνικών έργων κάθε είδους, που ανα¬ 
τίθενται στη Δημοτική Επιχείρηση από Φυσικά ή νομικό 
πρόσωπα του Ιδιωτικού ή Δημοσίου τομέα. 

ζ) Η δημιουργία της απαραίτητης κοινωνικής και πολιτι¬ 
στικής υποδομής με την κατασκευή, διαχείριση και εκμε¬ 
τάλλευση πολιτιστικών κέντρων, χώρων αναψυχής, βρε¬ 
φονηπιακών κέντρων, κέντρων ηλικιωμένων (ΚΑΠΗ) κέ¬ 
ντρων αρωγής υγείας και κοινωνικής μέριμνας κ.λπ. 

η) Η ανάπτυξη και εκτέλεση προγραμμάτων για την διά¬ 
δοση της καλλιτεχνικής παιδείας στους τομείς μουσικής, 
χορού, θεάτρου, κινηματογράφου, φωτογραφίας, εικαστι¬ 
κών τεχνών κ.λπ. και η διοργάνωση διαφόρων πολιτιστικών 
δραστηριοτήτων, φεστιβάλ κ.λπ. 

θ) Η δημιουργία και εκμετάλλευση οργανωμένων εμπο¬ 
ρικών δραστηριοτήτων για την εξυπηρέτηση των κατοίκων 
και των επισκεπτών όπως: δημοτικές αγορές, λαϊκές αγο¬ 
ρές, καταστήματα, εστιατόρια, αναψυκτήρια, ευρβτ πΐ8Γ- 
Κβίδ κ.λπ. 

ι) Η εμπορία ειδών εξοπλισμού χώρων πολιτιστικών και 
κοινωνικών λειτουργιών. 

ια) Η λειτουργία και εκμετάλλευση γραφείου εκκενώ- 
σεως λυμάτων και η αγορά βυτιοφόρων οχημάτων για το 
σκοπό αυτό. 

ιβ) Η σύσταση και εκμετάλλευση ειδικής μονάδας φύλα¬ 
ξης και ασφάλειας (δεουπίγ) των κατοικιών και των κατα¬ 
στημάτων της Ραφήνας. 

ιγ) Η εκμετάλελυση των χώρων που παραχωρούνται από 
το Δήμο για διαφημιστικούς λόγους. 

ιδ) Η ίδρυση και εκμετάλλευση Δημοτικού Κινηματο¬ 
γράφου. 

ιε) Η διαχείριση μεταφορών και ανάπτυξη συστήματος 
Δημοτικών μέσων μεταφοράς για την καλύτερη εξυπηρέ¬ 
τηση των δημοτών των απομακρυσμένων συνοικιών. 

ιστ) Η σταδιακή ανάπλαση και αξιοποίηση του Δημοτι¬ 
κού Αλσους «Οχυρό». 

ιζ) Η ανάπλαση, αξιοποίηση και εκμετάλλευση των χώ¬ 
ρων όπου υπάρχει σήμερα το γήπεδο Ραφήνας, μετά την 
απομάκρυνση του γηπέδου. 

ιη) Η αξιοποίηση, ανάδειξη και εκμετάλλευση του χώρου 
του πρώην ΟΕυτηρΐπς, με τη δημιουργία Δημοτικής ή Διαδη¬ 
μοτικής κατασκήνωσης. 

ιθ) Η ίδρυση και εκμετάλλευση ξενοδοχειακής μονάδας 


είτε από την αρχή, είτε δι’ εξαγοράς υπάρχοντος ξενοδο¬ 
χείου. 

κ) Η εκπόνηση μελετών παντός είδους. 

κα) Η συμμετοχή και διαχείριση αναπτυξιακών προγραμ¬ 
μάτων και πρωτοβουλιών, που εκπορεύονται και συγχρη- 
ματοδοτούνται απά την Ευρωπαϊκή Ένωση και άλλους διε¬ 
θνείς οργανισμούς. 

κβ) Η προστασία και διαχείριση του φυσικού περιβάλλο¬ 
ντος, καθώς επίσης και η εφαρμογή προγραμμάτων δια¬ 
χείρισης απορριμμάτων και ανακύκλωσης, καθώς και η 
διαχείριση της καθαριότητας των χώρων του Δήμου και 
της ευρύτερης περιοχής, καθώς και η ανάληψη ειδικών 
προγραμμάτων καθαριότητας της περιοχής. 

κγ) Η αξιοποίηση των τουριστικών πόρων της περιοχής, 
η τουριστική και πολιτιστική προβολή της Ραφήνας και η 
δημιουργία γραφείου πληροφόρησης και εξαργύρωσης 
συναλλάγματος. 

κδ) Η προώθηση των τοπικών προϊόντων και υπηρε¬ 
σιών. 

κε) Η δημιουργία της απαραίτητης τεχνικής, τεχνολογι¬ 
κής ή άλλου είδους υποδομής για την υποστήριξη και ανά¬ 
πτυξη των δραστηριοτήτων επαγγελματιών και μικρομε- 
σαίων επιχειρήσεων της Ραφήνας και η συνεργασία με τον 
ιδιωτικό τομέα για κοινή συμμετοχή σε προγράμματα και 
πρωτοβουλίες της Ε.Ε. 

κστ) Η δημιουργία παραγωγικής απασχόλησης. 

κζ) Η ανάπτυξη των παραγωγικών τομέων της οικονο¬ 
μίας. 

κη) Η συνδιοργάνωση και λειτουργία με άλλους φορείς ή 
ιδιώτες κέντρου επαγγελματικής κατάρτισης (ΚΕΚ). 

κθ) Η δημιουργία θυγατρικών εταιρειών ή η συμμετοχή, 
ή η συνεργασία με υφιστάμενες, ή η εξαγορά τους με πα¬ 
ρεμφερείς σκοπούς. 

λ) Η αξιοποίηση - αγορά και λειτουργία χερσαίων και θα¬ 
λάσσιων μεταφορικών μέσων. 

λα) Η αναβάθμιση της ποιότητας της αναψυχής, του 
αθλητισμού, της πολιτιστικής και κύρια της καλλιτεχνικής 
καλλιέργειας των κατοίκων και των επισκεπτών της Ραφή¬ 
νας. 

λβ) Η ανάδειξη και αξιοποίηση των αρχαιολογικών χώ¬ 
ρων της Ραφήνας. 

λγ) Η εκμετάλλευση των υφιστάμενων δημοτικών χώ¬ 
ρων στάθμευσης καθώς και η δημιουργία και εκμετάλ¬ 
λευση νέων. 

- Το άρθρο 3 τροποποιείται ως εξής: 

Η Επιχείρηση διοικείται από 7μελές Διοικητικό Συμβού¬ 
λιο, που τα μέλη του θα ορίζονται μαζί με τους αναπληρω¬ 
τές, από το Δημοτικό Συμβούλιο. 

Από τα μέλη του Διοικητικού Συμβουλίου τέσσερις (4) 
είναι αιρετοί εκπρόσωποι του Δήμου Ραφήνας, ένας (1) 
εκπρόσωπος Συλλόγου Ραφήνας που θα επιλέγεται κάθε 
φορά από το Δημοτικό Συμβούλιο και δύο (2) δημότες ή 
κάτοικοι του Δήμου Ραφήνας, που έχουν πείρα και γνώ¬ 
σεις σχετικές με τα αντικείμενα της ΔΕΑΡ. Ο εκπρόσω¬ 
πος του Συλλόγου που θα συμμετέχει θα είναι από τον Πο¬ 
λιτιστικό Σύλλογο Τριγλιανών. 

Στα μέλη του Διοικητικού Συμβουλίου προστίθεται και 
ένας εκπρόσωπος των εργαζομένων, όταν η Επιχείρηση 
απασχολεί περισσότερους από 20 εργαζόμενους (χωρίς 
αλλαγή της απόφασης αυτής). 

- Το άρθρο 4 παραμένει ως έχει. 

- Το άρθρο 5 τροποποιείται ως εξής: 

Έδρα της Επιχείρησης είναι ο Δήμος Ραφήνας, του Νο¬ 
μού Αττικής. 

- Το άρθρο 6 τροποποιείται ως εξής: 

Μετρητά ποσό 50.000.000 δρχ. 

-Το άρθρο 7 τροποποιείται ως εξής: 

Πόροι: Οι πόροι της επιχείρησης αποτελούνται από τα 
έσοδα της άσκησης των δραστηριοτήτων της συνολικά σε 
όλους τους τομείς, οι κάθε είδους αμοιβές και προμή¬ 
θειες, οι πρόσοδοι από την τυχόν απόκτηση των περιου¬ 
σιακών στοιχείων, δάνεια, κληρονομιές, εισφορές, δω¬ 
ρεές, και λοιπές επιχορηγήσεις. 

-Το άρθρο 8 τροποποιείται μόνον όσον αφορά την λέξη 
Κοινοτικό Συμβούλιο που μετατρέπεται σε Δημοτικό Συμ¬ 
βούλιο και την λέξη Κοινότητα Ραφήνας που μετατρέπεται 
σε Δήμο Ραφήνας. Τα άλλα παραμένουν όπως έχουν. 

“Το άρθρο 9 παραμένει όπως έχει. 

4) Προστίθενται τα εξής άρθρα: 

Αρθρο 10. Κανονισμοί: 

Η διοίκηση της Επιχείρησης διέπεται από το σχετικό 
Κανονισμό «ΔΙΟΙΚΗΣΗΣ και ΛΕΙΤΟΥΡΓΙΑΣ του ΔΙΟΙΚΗΤΙ¬ 


ΚΟΥ ΣΥΜΒΟΥΛΙΟΥ», η διαχείριση από Κανονισμό «ΔΙΑ¬ 
ΧΕΙΡΙΣΗΣ», ενώ την λειτουργία της ΔΕΑΡ συμπληρώνουν 
οι Κανονισμοί «ΕΚΤΕΛΕΣΗΣ και ΠΑΡΑΚΟΛΟΥΘΗΣΗΣ 
ΕΡΓΩΝ και ΠΡΟΜΗΘΕΙΩΝ», ο «ΕΣΩΤΕΡΙΚΟΣ ΚΑΝΟΝΙ¬ 
ΣΜΟΣ ΥΠΗΡΕΣΙΩΝ» και ο «ΚΑΝΟΝΙΣΜΟΣ ΠΡΟΣΩΠΙ¬ 
ΚΟΥ». 

Ακροτελεύτια Διάταξη - Κάλυψη δαπάνης 

Με την απόφαση αυτή προκαλείται δαπάνη σε βάρος 
του προϋπολογισμού του Δήμου Ραφήνας κατά 
20.000.000 δρχ. ποσό που θα βαρύνει τον κωδικό 212.9 γ 
προϋπολογισμό έτους 1995. 

Το υπόλοιπο κεφάλαιο της Επιχείρησης (20.000.000) 
δρχ. θα καταβληθεί σε τρεις (3) ισόποσες ετήσιες δόσεις 
αμέσως μετά την έγκριση των αντίστοιχων ετήσιων δημο¬ 
τικών προϋπολογισμών, σε αντίστοιχους κωδικούς οι 
οποίοι θα προβλέπονται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 23 ΜαΤου 1995 

Ο Περιφερειακός Διευθυντής 
ΝΙΚ. ΠΕΡΚΙΖΑΣ 

ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙΕΧ 
ΡΑΧ 


Καποδιστρίου 34 
104 32 

22.3211 ΥΡΕΤΟΠ 
5234312 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00' έως 13.00 


ΧΡΗΣΙΜΕΣ ΠΛΗΡΟΦΟΡΙΕΣ 


• Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωυού51 τηλ.: 52.48.188 κο ιδι 

• Για φωτοαντίγραφα παλαιών τευχών στην οδό Σολωμου 51 τηλ.: 52 4« 14ΐ 

• Τμήμα π ληροφόρησης: Για τα δημοσιεύματα των ΦΕΚ Σολωμου 51 τηλ.: 52.25. η 4 - 52.4Μ.0 _ 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Γ ια πληροφορίες: τηλ.: 52.48.320 

Τιυές κοτά τεύχοο τηο ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 

α) Γ ια το Τεύχος Α' Δρχ. 

β) » » » Β’ * 

γ) » » » Γ' * 

δ) » » » Δ’ * 

ε) » » » Αναπτυξιακών Πράξεων » 

στ) » » » Ν.Π.Δ.Δ. * 

ζ) » » » ΠΑΡΑΡΤΗΜΑ » 

η) » » » Δελτ. Εμπ.δι Βιομ. Ιδ. » 

θ) » » » Αν. Ειδικού Δικαστηρίου » 

ι) » » » Α.Ε. & Ε.Π.Ε. » 

ια) Γ ια όλα τα Τ εύχη εκτός ΤΑΕ-ΕΠΕ » 


20.000 

40.000 

10.000 

40.000 

25.000 

10.000 

5.000 

10.000 

3.000 

210.000 

110.000 


Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 1.000 

» 2.000 

» 500 

» 2.000 

» 1.250 

» 500 

» 250 

» 500 

» 150 

» 10.500 

» 5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





